《乙丑三月十二夜梦得家有园池乐寿康之句觉而足成效邵康节作首尾吟八首 其一》
宋代·徐经孙

家有园池乐寿康，四时随分得徜徉。鱼游春水吾同趣，莲拆秋房客共尝。

风里松声传古调，雪中梅蕊验初阳。官闲身老犹帮俸，家有园池乐寿康。

作者简介：生于宋光宗绍熙三年，卒于度宗咸淳九年【公元一一九二年一二七三年】，年八十三岁。宝庆二年，（公元一二二六年）第进士，授浏阳主簿。累迁太子左庶子，太子詹事，敷陈经义，随事启迪。景定三年，（公元一二六二年）春雷，诏求直言。经孙奏年来忠谠之气，郁不得行，上帝降鉴，假雷以鸣。人谓切中时病。累官翰林学士知制诰。公田议起，经孙极论不便，忤贾似道，罢归。家在洪、抚之间，有山方正，因号矩山。闲居十余年，卒。谥文惠。经孙作有《矩山存稿》五卷，《四库总目》传于世。